text: сарыжаз тәңір тауының солтүстік-шығыс бөлігіндегі таулы жота. қазақстан (алматы облысы райымбек ауданы) мен қырғызстан жерінде, инелшік пен сарыжаз өзендері аралығында орналасқан. ұзындығы 50 км. абсолюттiк биіктігі 4799 м. сарыжаз жотасы көбіне метаморфтанған тақтатас пен әктасты интрузивті граниттен түзілген. беткейлерінде биік тау шалғындары өседі. тау бастарында бірнеше мұздықтар бар. тау етегі жайлау.